JEGYZŐKÖNYVI  KIVONAT
 a képviselő-testület 2006. november 30-i rendkívüli nyílt üléséről

H A T Á R O Z A T
1014/2006.(XI.30.) Ökt. h.
	A képviselő-testület 2006. november 30-i rendkívüli ülésén napirendre tűzi:
Napirend:
1.)	A Bozsik Stadionnak helyt adó 168207 hrsz-ú sporttelep megjelölésű, a Nemzeti Sporthivatal kezelésében lévő ingatlan önkormányzati tulajdonba adása iránti igény
	2.)	Javaslat a Budapest XIX. ker. Újtemető utca nevének Puskás Ferenc névre történő átváltoztatására
(A testület a határozatot 23 szavazattal, 0 ellenszavazattal, 1 tartózkodás mellett elfogadta.)

A NAPIREND ELSŐ PONTJA
A Bozsik Stadionnak helyt adó 168207 hrsz-ú sporttelep megjelölésű, a Nemzeti Sporthivatal kezelésében lévő ingatlan önkormányzati tulajdonba adása iránti igény

H A T Á R O Z A T
1015/2006.(XI.30.) Ökt. h.
A képviselő-testület egyetért dr. Lélfai Koppány képviselő arra vonatkozó módosító javaslatával, hogy az üzemeltetési megállapodás kiegészüljön az alábbi rendelkezésekkel:
−	5.5. A Honvéd FC Kft. köteles az üzemeltetésében lévő ingatlanra teljes körű vagyonbiztosítást kötni, amelynek kedvezményezettje az önkormányzat. A vagyonbiztosítási kötelezettség teljesítését, a biztosítási díj megfizetését köteles az önkormányzat felhívására igazolni.
−	1. sz. melléklet 5. pont 3. új bekezdése: Általános és teljes körű vagyonbiztosítás kötése az ingatlanra, melynek kedvezményezettje az önkormányzat.
(A testület a határozatot 22 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
	1016/2006.(XI.30.) Ökt. h.
	A képviselő-testület úgy határoz, hogy a Bozsik Stadion (Bp. XIX. ker. Újtemető u. 1-3.) 168207 hrsz-ú kivett sporttelep 	ingatlan ingyenes önkormányzati tulajdonba kerülését kezdeményezi.
	(A testület a határozatot 22 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
	1017/2006.(XI.30.) Ökt. h.
	A képviselő-testület felhatalmazza Gajda Péter polgármestert, hogy tegye meg a szükséges intézkedéseket az ingatlan 	tulajdonjogának önkormányzat részére történő megszerzése érdekében.
	(A testület a határozatot 22 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
	1018/2006.(XI.30.) Ökt. h.
	Az ingatlant az önkormányzat a hatáskörébe tartozó sport támogatása, egészséges életmód közösségi feltételeinek elősegítése 	érdekében kívánja tulajdonba venni, és sporttevékenység céljára kívánja felhasználni.
	(A testület a határozatot 21 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
	1019/2006.(XI.30.) Ökt. h.
	Az önkormányzat vállalja, hogy a tulajdonba adás érdekében az eljárás során felmerült költségeket megtéríti.
	(A testület a határozatot 19 szavazattal, 2 ellenszavazattal, 2 tartózkodás mellett elfogadta.)

H A T Á R O Z A T
	1020/2006.(XI.30.) Ökt. h.
	A képviselő-testület egyetért a Várospolitikai és Fejlesztési Bizottság határozatával, és ezúton nyilatkozik arról, hogy a Bozsik 	Stadion (Bp. XIX., ker. Újtemető u. 1-3. sz. alatti 168207 hrsz-en) tulajdonba vétele Kispest településfejlesztési 	koncepciójával, továbbá a kerületi városrendezési és építési szabályzattal összhangban van.
	(A testület a határozatot 23 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
	1021/2006.(XI.30.) Ökt. h.
	A képviselő-testület egyetért a Várospolitikai és Fejlesztési Bizottság javaslatával, mely arra vonatkozik, hogy a képviselő-testület 	hatalmazza fel Gajda Péter polgármestert, hogy
	−	a Honvéd FC Kft-vel a csatolt üzemeltetési szerződést megkösse. A szerződés hatálybalépésének feltétele az ingatlan 	önkormányzati tulajdonba adása.
	−	A méltányossági eljárás megkezdése érdekében a Kft-vel a szükséges tárgyalásokat folytassa le.
	Határidő:	azonnal
	Felelős:	Gajda Péter polgármester
	(A testület a határozatot 20 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
	1022/2006.(XI.30.) Ökt. h.
	A képviselő-testület Mihály András képviselő arra vonatkozó módosító javaslatát, hogy a határozati javaslat azon részét, hogy a 	méltányossági eljárás megkezdése érdekében a Kft-vel a szükséges tárgyalásokat folytassa le, mondatrész törlésre kerüljön, 7 	szavazattal, 10 ellenszavazattal, 5 tartózkodás mellett elvetette.

	A NAPIREND MÁSODIK PONTJA
	Javaslat a Budapest XIX. ker. Újtemető utca nevének Puskás Ferenc névre történő átváltoztatására

H A T Á R O Z A T
	1023/2006.(XI.30.) Ökt. h.
	A képviselő-testület javasolja a Fővárosi Közgyűlésnek, hogy a Fővárosi Tanács közterület- és városrésznevek megállapításáról, 	valamint azok jelöléséről szóló 9/1989.(1990.I.31.) számú rendeletét úgy módosítsa, hogy olimpiai bajnokok, és Nobel-díjasok 	esetében tegyen kivételt a 25 éves korlátozó rendelkezés alól.
	(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
	1024/2006.(XI.30.) Ökt. h.
	A képviselő-testület javasolja a Fővárosi Közgyűlésnek, hogy a Fővárosi Tanács közterület- és városrésznevek megállapításáról, 	valamint azok jelöléséről szóló 9/1989.(1990.I.31.) számú rendelet 7. paragrafusának módosítását vizsgálja meg annak 	érdekében, hogy a rendelet hatálya alól Puskás Ferenc esetében kivételt tesz.
	(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
	1025/2006.(XI.30.) Ökt. h.
	A képviselő-testület javasolja a Fővárosi Közgyűlésnek, hogy a fentiekben jelzett rendelet módosítását követően a kispesti 	Újtemető utcát Puskás Ferencről nevezzék el.
	Határidő:	a felterjesztésre azonnal
	Felelős:	Gajda Péter polgármester
	(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

kmf.

dr. Istvánfi Sándor			Gajda Péter
      						  jegyző			            polgármester